

V sredo bo spremenljivo oblačno. Možne bodo plohe, predvsem ob morju tudi nevihte. V četrtek bo v zahodni Sloveniji pretežno oblačno z občasnimi krajevnimi padavinami, deloma nevihtami. Drugod bo deloma sončno, lahko nastane kakšna ploha. Pihal bo jugozahodnik.

V petek zjutraj se bodo padavine na zahodu okrepile in se dopoldne razširile nad večji del Slovenije, ob morju bodo tudi nevihte. Pihal bo jugozahodnik, ob morju jugo.



Od 25. do 30. septembra



Od petka do nedelje se bo nad srednjo Evropo in našimi kraji pri tleh zadrževalo obsežno območje nizkega zračnega tlaka s hladno fronto, ki ga bo v višinah spremljal za jesensko obdobje značilen val hladnega zraka. V prvi polovici prihodnjega tedna trenutni izračuni kažejo, da se bo nad večjim delom Evrope spet krepilo območje visokega zračnega tlaka.



Od petka do nedelje bo v večjem delu Slovenije oblačno z občasnimi padavinami, ob morju sprva tudi nevihtami. Največ padavin bo na zahodu. Pihal bo jugozahodnik, ob morju jugo. V petek bodo dnevne temperature še okoli 20, ob prehodu hladne fronte v soboto pa se bo ohladilo. Po trenutnih izračunih se bo v ponedeljek na Primorskem ob burji že začelo jasniti, drugod pa bo oblačno vreme z občasnimi padavinami vztrajalo še v torek, morda sredo.